**FELHÍVÁS VENDÉGLÁTÓHELY ÜZLETTÍPUSOK BEJELENTÉSI KÖTELEZETTSÉGÉRE**

A kereskedelmi tevékenységek végzésének feltételeiről szóló 210/2009. (IX. 29.) Korm. rendelet szerint 2021. január 1. napjától a vendéglátó üzleteket üzlettípusokba kell sorolni. Új üzlet létesítésekor már a kérelem tartalmazza az üzlettípus meghatározását. **A már meglévő, 2021. január 1-ig bejelentett vendéglátó üzletek esetén az üzlettípust a kereskedő legkésőbb 2021. március 31-ig volt köteles bejelenteni a jegyzőnek.** Az egyes üzlettípusokat és azok jellemzőit a kereskedelmi tevékenységek végzésének feltételeiről szóló 210/2009. (IX. 29.) Korm. rendelet 4. melléklete határozza meg.

Üzlettípusok:  
• étterem  
• büfé  
• cukrászda  
• kávézó, alkoholmentes italokra specializálódott vendéglátóhely  
• italüzlet, bár  
• zenés-táncos szórakozóhely  
• munkahelyi/közétkeztetést végző vendéglátóhely  
• gyorsétterem  
• rendezvényi étkeztetés  
• alkalmi vendéglátóhely  
• mozgó vendéglátóhely

**Kérjük, aki határidőig nem tett eleget a bejelentésnek, az haladéktalanul tegye meg. A bejelentés két módon tehető meg: egyrészt az** [**E-ÖNKORMÁNYZAT PORTÁL**](https://ohp-20.asp.lgov.hu/nyitolap)**-on elérhető űrlap kitöltésével lehetséges** (a településnél Zalakaros kiválasztása; ágazat: ipar-kereskedelem; ügytípus: üzleti tevékenység; bejelentés nem üzletköteles termék forgalmazásáról űrlap) **A másik lehetőség az önkormányzat honlapjáról a városháza-közös önkormányzati hivatal- nyomtatványok, ügyfajták- nyomtatványok Koordinációs és Hatósági Osztály- bejelentés kérelem kereskedők részére formanyomtatvánnyal együtt elérési útvonalon található nyomtatvány kitöltése és elektronikus úton történő beküldése.**